“ຜູ້ນໍາອາຊຽນຕ້ອງເນັ້ນການປັບປຸງການສຶກສາໃນພາກພື້ນເພື້ອສ້າງເສີມໃຫ້ເກີດປະຊາຄົມທີ່ມີພະລັງສ້າງສັນ”
“ແນວໃດກໍດີ ເສັ້ນທາງໄປສູ່ຄວາມສໍາເລັດດັງກ່າວອາດບໍ່ສົດໃສປານໃດຫາກພິຈາລະນາຈາກເຈດຈໍາ ນົງທາງກາງເມືອງຂອງຜູ້ນໍາອາຊຽນທີ່ເປັນຢູ່ ຊຶ່ງ ມັກສົນໃຈແບບແຜນການພັດທະນາທີ່ບໍ່ ຍືນຍົງ ແລະ ພຶ່ງພາກັບການຂະຫຍາຍຕົວທາງເສດທະກິດ“ ເພິ່ນກ່າວໄວ້ “ພວກເຂົາຍັງບໍ່ເຫັນຄວາມສໍາຄັນເຖິງ ຄວາມຈໍາເປັນທີ່ຈະຕ້ອງສະແຫວງຫາແນວທາງໃຫມ່ໆ ດ້ານການສຶກສາ ຊຶ່ງອາດແຕກຕ່າງຈາກ ແນວທາງທີ່ພວກເຂົາຄຸ້ນເຄີຍ”
“ນອກຈາກຈະເກີດວິກິດໃຍ່ໆ ປະຊາຊົນມັກບໍ່ເຫັນຄວາມສໍາຄັນວ່າພວກເຮົາຕ້ອງຮື້ລະບົບການສຶກສາທັງຫມົດໃນປັດຈຸບັນເຊື່ອງຊ້າເກີນໄປແລະຍຶດຕິດກັບປະເພນີເກົ່າການສຶກສາບໍ່ຄວນມຸງເນັ້ນສະເພາະດ້ານວິຊາການ”
ຈາກ ການສອນຄວາມສຸກ (Teaching Happiness) Bangkok Post 24 ສິງຫາ 2012
ວິທະຍຸເອເຊຍເສລີ: 01 ກັນຍາ 2016
ສຳນັກງານຂ້າຫຼວງໃຫຍ່ ດ້ານສິດທິມະນຸດ ສະຫະປະຊາຊາດ ປະຈຳ ພູມີພາກ ເອເຊັຽ ຕາເວັນອອກ ສ່ຽງໃຕ້ ສເນີໃຫ້ ມີການ ທົບທວນເບິ່ງ ການຣະເມີດ ສິດທິມະນຸດ ໃນ 4 ເຣຶ່ອງຢູ່ ສປປລາວ ໃນຣະຫວ່າງ ກອງປະຊຸມ ສຸດຍອດ ອາຊຽນ ທີ່ຈະຈັດຂຶ້ນ ຢູ່ ນະຄອນຫຼວງ ວຽງຈັນ ໃນຕົ້ນເດືອນ ກັນຍາ ນີ້ ຄື:
1.ກໍຣະນີ ການຫາຍສາບສູນ ຂອງ ທ່ານ ສົມບັດ ສົມພອນ ນັກພັທນາ ຊຸມຊົນດີເດັ່ນ ຂອງລາວ ທີ່ຍັງບໍ່ມີ ຄວາມຄືບໜ້າ ຈາກ ທາງການລາວ.
2.ຄະດີ ຂອງຄົນງານລາວ 3 ຄົນ ທີ່ຖືກ ທາງການລາວ ຈັບໃນເດືອນ ມິນາ 2016 ໃນຂໍ້ຫາ ລົງຂ່າວ ທາງເຟສບຸກ ວິຈານ ຣັຖບານ ສປປລາວ ຊຶ່ງ ທາງການລາວ ບໍ່ອະນຸຍາດ ໃຫ້ຕິດຕໍ່ ກັບ ຄອບຄົວ ແລະ ທະນາຍຄວາມ.
3.ກົດໝາຍ ທີ່ຂັດກັບ ເສຣີພາບ ໃນການຊຸມນຸມ, ເສຣີພາບ ຂອງ ສື່ມວນຊົນ ແລະ ການປະຕິບັດງານ ຂອງອົງການ ຣະຫວ່າງ ປະເທດ ແລະ ໃຫ້ມີການ ປັບປຸງ ຕາມມາຕຖານ ສາກົນ.
4.ຜົນກະທົບ ຈາກໂຄງການ ພັທນາ ຕໍ່ທີ່ດິນ ແລະ ຊັພຍາກອນ ທັມມະຊາດ ອັນເຮັດໃຫ້ ເກີດຄວາມເສັຽຫາຍ ຕໍ່ ປະຊາຊົນ ຢ່າງຮຸນແຮງ. Continue reading “ສິດທິມະນຸດຢູ່ລາວຕ້ອງ ທົບທວນ”
ວິທະຍຸເອເຊຍເສລີ: 18 ກໍລະກົດ 2016
ທ່ານ ຟີລ ໂຣເບິດເຊິ້ນ PHIL ROBERTSON ຮອງ ຜູ້ອຳນວຍການ ອົງການ ສິ້ງຊອມ ດ້ານສິດທິ ມະນຸດ ປະຈຳ ຂົງເຂດ ເອເຊັຽ ປາຊິຝິກ ກ່າວຕໍ່ ເອເຊັຽເສຣີ ວ່າ, ອົງການ ສິ້ງຊອມ ດ້ານສິດທິ ມະນຸດ ຕ້ອງການ ຣົນນະຣົງ ເຣື້ອງການ ຖືກລັກພາຕົວ ຂອງ ທ່ານ ສົມບັດ ສົມພອນ ເພື່ອໃຫ້ຜູ້ນຳ ປະເທດອື່ນໆ ເວົ້າເຣື້ອງນີ້ ກັບ ຣັຖບານລາວ ຢູ່ ໃນກອງປະຊຸມ ນາໆຊາດ ແລະ ກົດດັນໃຫ້ ຣັຖບານ ລາວ ຍອມເປີດເຜີຍ ຂໍ້ມູນ ກ່ຽວກັບ ເຣື້ອງນີ້. ດັ່ງ ທ່ານກ່າວ ໃນຕອນນື່ງ ວ່າ:
“ຕ້ອງສອບສວນ ເອົາຈິງເອົາຈັງ ເພາະວ່າ ບໍ່ໄດ້ເຮັດ ການສອບສວນ ແບບໂປ່ງໄສ ແລ້ວກໍທົ່ວເຖີງ ເຮົາກໍເລີຍ ຈະເຮັດແບບ ຣົນນະຣົງ ເພື່ອໃຫ້ ຜູ້ນຳ ປະເທດອື່ນໆ ທີ່ຈະເດີນທາງໄປ ວຽງຈັນ ສໍາລັບ ກອງປະຊຸມ ອາຊຽນ ຍົກປະເດັນນີ້ ກັບ ທ່ານ ນາຍົກລາວ ເພື່ອຈະຂໍ ຂໍ້ມູນວ່າ ສົມບັດ ສົມພອນ ຢູ່ໃສ”.
ທ່ານ ກ່າວຕື່ມວ່າ ພາຍຫລັງ ທ່ານ ທອງລຸນຂຶ້ນເປັນ ນາຍົກ ຣັຖມົນຕຣີລາວ ຢ່າງເປັນ ທາງການ ໃນເດືອນ ເມສາ ປີ 2016 ຜ່ານມາ ທ່າທີ ຂອງຣັຖບານໃຫມ່ ກ່ຽວກັບ ການຫາຍສາບສູນ ຂອງ ທ່ານ ສົມບັດ ສົມພອນ ກໍບໍ່ມີ ການປ່ຽນແປງ ຫຍັງ ໃຫ້ດີຂຶ້ນ ທ່ານ ກ່າວ ເພີ້ມວ່າ:
“ບໍ່ ບໍ່ໄດ້ປ່ຽນ ມັນຄືເກົ່າ ຣັຖບານລາວ ກໍ່ເຮັດເຫມືອນ ມັນບໍ່ຮູ້ ບໍ່ເຫັນ ກໍປິດເຣື້ອງ ບໍ່ຢາກເວົ້າ ບໍ່ຢາກໃຫ້ ຄົນນອກ ຮູ້ເຣື້ອງ ສົມບັດ ສົມພອນ ຕ່າງປະເທດ ກໍເລີຍ ຍົກປະເດັນ ກໍບໍ່ຕອບໄປ ບໍ່ໃຫ້ ຕ່າງປະເທດ ຮູ້ເຣື້ອງ ສະຖານະການ ໃນລາວ”.
ທ່ານ ສົມບັດ ສົມພອນ ນັກພັທນາກອນ ຄົນສຳຄັນ ຂອງລາວ ຖືກລັກພາຕົວ ໃນກາງ ນະຄອນຫຼວງ ວຽງຈັນ ໃນ ເດືອນທັນວາ ປີ 2012 ຕໍ່ຫນ້າ ປອມຍາມ ຕຳຣວດ ເທົ່າເຖິງ ປັດຈຸບັນ ຍັງບໍ່ມີ ຄວາມຄືບຫນ້າ ກ່ຽວກັບ ການຫາຍສາບສູນ ຂອງ ທ່ານ ແຕ່ຢ່າງໃດ.
ວິທະຍຸເອເຊັຍເສລີ: 26 ເມສາ 2016
ອົງການ ສິດທິມະນຸດ ເຂດ ເອເຊັຽ ວ່າ ຣັຖບານ ຊຸດໃໝ່ ທີ່ ຫາກໍ ປະກອບຂຶ້ນນີ້ ກໍບໍ່ແຕກຕ່າງ ຫຍັງກັບ ເຫລົ້າເກົ່າ ຢູ່ ໃນຂວດ ໃໝ່ ເພາະວ່າ ຣັຖບານ ຊຸດນີ້ ນອກຈາກ ຈະບໍ່ເອົາ ຫົວຊານໍາ ເຣື້ອງ ສິດທິມະນຸດ ສິດ ເສຣີພາບ ພື້ນຖານ ຂອງ ປະຊາຊົນ ແລ້ວ ຍັງຈະສືບ ຕໍ່ ຈໍາກັດ ຮັດແຄບ ສິດ ເສຣີພາບ ຂອງ ປະຊາຊົນ ຕໍ່ໄປ. ດັ່ງ ທ່ານ Phil Robertson ຮອງ ຜູ້ອໍານວຍການ ອົງການ ສິ້ງຊອມ ສິດທິ ມະນຸດ HRW ເຂດ ເອເຊັຽ ໄດ້ກ່າວ:
“ຂ້ອຍຄິດວ່າ ຣັຖບານ ຊຸດໃໝ່ ບໍ່ມີການ ປ່ຽນແປງ ຫຍັງເຣື້ອງ ນະໂຍບາຍ ສິດທິ ມະນຸສຍາຊົນ ກ່າເລີຍ ຂີ້ຮ້າຍ ຄືເກົ່າ, ຄືວ່າ ເຣື້ອງ ສິດທິ ເສຣີພາບ ໃນການ ອອກຄວາມ ຄິດເຫັນ ການຮວມຕົວ ເປັນກຸ່ມ ທີ່ບໍ່ໄດ້ຮັບ ການອານຸຍາດ ຈາກ ຣັຖບານ ຫລືວ່າ ການໂຮມ ຊຸມນຸມ ກໍບໍ່ມີ ຄືເກົ່າ. ຕອນນີ້ ລາວ ກ່າເປັນ ປະທານ ອາຊຽນ ແຕ່ວ່າ ແອັນຈີໂອ ຣະດັບ ພູມີພາກ ບໍ່ກ້າໄປ ປະຊຸມ ຢູ່ລາວ ເພາະວ່າ ມັນ ບໍ່ປອດພັຍ ສໍາລັບ ຄົນລາວ ທີ່ ໄປຮວມກັນ ໃນ ແອັນຈີໂອ ພູມີພາກ. ຄິດວ່າ ຣັຖບານລາວ ອາດຈະ ທໍາຮ້າຍ ປະຊາຊົນລາວ ທີ່ເຂົ້າຮ່ວມ ການປະຊຸມ ເໝືອນ ທ່ານ ສົມບັດ ສົມພອນ ທີ່ ສູນຫາຍ ໄປ”. Continue reading “ຣັຖບານລາວບໍ່ສົນໃຈ ສິດທິ ມະນຸດ”
ພາກສະເໜີ
ໃນປີ 2007, ລັດສະມາຊິກຂອງອາຊຽນໄດ້ຮັບຮອງເອົາກົດບັດອາຊຽນ. ໃນມາດຕາ 14 ຂອງກົດບັດກໍ່ໄດ້ກຳນົດວ່າອາຊຽນຈະສ້າງຕັ້ງ “ອົງກອນສິດທິມະນຸດຂື້ນ”.
ໃນປີ 2009 ກອງປະຊຸມລະດັບລັດຖະມົນຕີອາຊຽນກໍ່ໄດ້ຮັບຮອງເອົາລະບຽບການຂອງຄະນະກຳມາທິການສິດທິມະນຸດອາຊຽນ (AICHR). ໃນລະຫວ່າງກອງປະຊຸມສຸດຍອດຄັ້ງທີ 15 ທີ່ຈັດຂື້ນໃນປະເທດໄທໃນເດືອນ ຕຸລາ 2009, ບັນດາຜູ້ແທນຄະນະກຳມາທິການສິດທິມະນຸດອາຊຽນຈາກ 10 ປະເທດກໍ່ໄດ້ຮັບການແຕ່ງຕັ້ງຂື້ນໂດຍປະເທດລະໜຶ່ງຄົນ. ຕໍ່ມາຄະນະກຳມາທິການສິດທິມະນຸດອາຊຽນກໍ່ໄດ້ຮັບການເປີດຕົວ ແລະ ດຳເນີນງານຢ່າງເປັນທາງການ.
ຄະນະກຳມາທິການສິດທິມະນຸດແມ່ນເປັນອົງກອນທີ່ມີໜ້າທີ່ຮັບພິຊອບລວມດ້ານການສົ່ງເສີມ ແລະ ປົກປ້ອງສິດທິມະນຸດໃນອາຊຽນ. ໃນຖານະທີ່ເປັນອົງກອນເພື່ອການສົ່ງເສີມສິດທິມະນຸດໃນພາກພື້ນ, ອົງກອນດັ່ງກ່າວແມ່ນມີພັນທະໜ້າທີ່ໃນການປະສານງານ ແລະ ຮ່ວມມືກັບອົງກອນອື່ນໆທີ່ດຳເນີນງານດ້ານສິດທິມະນຸດຢ່າງໃກ້ສິດ. ຄະນະກຳມາທິການສິດທິມະນຸດປຽບເໝືອນກັບເປັນອົງກອນພາກລັດຖະບານທີ່ໃຫ້ຄຳປຶກສາຫາລື. Continue reading “ຄະນະກຳມາທິການສິດທິມະນຸດອາຊຽນ (AICHR)…ແມ່ນຫຍັງ?”
ພາກສະເຫນີ
ກົດບັດອາຊຽນໄດ້ກຳນົດໃຫ້ບັນດາປະເທດສະມາຊິກຜັດປ່ຽນກັນເປັນປະທານຂອງອາຊຽນ. ການຜັດປ່ຽນກັນເປັນປະທານຂອງອາຊຽນແມ່ນຈະໄດ້ໝຸນວຽນກັນທຸກໆປີໂດຍອີງຕາມການລຽງຕາມຕົວອັກສອນທີ່ມີຊື່ປະເທດສະມາຊິກຕາມຕົວອັກສອນແບບພາສາອັງກິດ.
ເຖິງຢ່າງໃດກໍ່ດີ, ໃນອາດີດທີ່ຜ່ານມາກໍ່ໄດ້ມີບາງຕົວຢ່າງທີ່ມີບາງປະເທດສະມາຊິກຂອງອາຊຽນໄດ້ຕອບຮັບການຜັດປ່ຽນເປັນປະທານ ແລະ ບາງປະເທດສະມາຊິກກໍ່ໄດ້ປະຕິເສດທີ່ຈະຮັບພັນທະດັ່ງກ່າວ. ຕົວຢ່າງໃນກໍລະນີຂອງປະເທດມຽນມາທີ່ໄດ້ປະຕິເສດທີ່ຈະຮັບເປັນປະທານອາຊຽນຕັ້ງແຕ່ປີ 2006-2014. ດ້ວຍເຫດຜົນທີ່ມີກໍ່ຄືວ່າປະເທດມຽນມາມີຄວາມຢ້ານກົວບັນດາປະເທດຈາກທາງຕາເວັນຕົກທີ່ອາດຈະຂັດ ຂວາງກອງປະຊຸມທີ່ຈັດຂຶ້ນໃນມຽນມາ ແລະ ມັນຈະນຳຜົນກະທົບທາງລົບມາໃຫ້ປະເທດມຽນມານຳອີກ. ໃນປີ 2011 ປະເທດອິນໂດເນເຊຍກໍ່ໄດ້ທຳການຂໍຜັດປ່ຽນເປັນປະທານກັບປະເທດບຣູໄນເນື່ອງມາຈາກປະເທດອິນໂດເນເຊຍຈະມີພັນຫຼາຍຢ່າງລວມທັງເລື່ອງການຈັດກອງປະຊຸມຕ່າງໆເພາະວ່າປະເທດອິນໂດເນເຊຍຈະເປັນທັງປະທານອາຊຽນ ແລະ ປະທານກຸ່ມເອເປ໊ກ (APEC) ໃນປີດຽວກັນກໍ່ຄື ປີ 2013 ນັ້ນເອງ.
ໃນປີ 1976 ປະເທດອິນໂດເນເຊຍເປັນປະເທດທຳອິດທີ່ເປັນປະທານອາຊຽນ. ປະເທດລາວແມ່ນຈະເປັນປະທານອາຊຽນອີກໃນປີ 2016 ທີ່ຮັບຊ່ວງຕໍ່ມາຈາກປະເທດມາເລເຊຍທີ່ເປັນປະທານໃນຄັ້ງລ່າສຸດ. Continue reading “ປະທານອາຊຽນ…ມີພາລະບົດບາດແນວໃດແດ່?”
ຂຽນໂດຍ Kearrin Sims
ການນຳສະເໝີຄວາມເປັນມາ
ປີ 2016 ຈະເປັນປີທີ່ຄົບຮອບ 20 ປີນັບຕັ້ງແຕ່ລັດຖະບານແຫ່ງ ສປປ ລາວ (ລັດຖະບານລາວ) ປະກາດເຖິງເປົ້າຫມາຍຂອງຕົນເປັນຄັ້ງທຳອິດທີ່ຈະບຸກບືນໃຫ້ຕົນເອງພົ້ນຈາກສະຖານະພາບການເປັນປະເທດດ້ອຍພັດທະນາ (LDC) ພາຍໃນປີ 2020.1 ໃນເວລານັ້ນ, ມີຫລາຍອັນໃດ້ປ່ຽນແປງ. ໂດຍມີຂໍ້ຍົກເວັ້ນໃນສອງສາມປີໃນຊ່ວງ 1977 ທີ່ເກີດວິກິດທາງການເງິນອາຊີ, ຫຼັງຈາກນັ້ນມາ ເສດຖະກິດຂອງລາວກໍ່ມີການຂະຫຍາຍຕົວຢ່າງເຂັ້ມແຂງ ແລະ ໃນປີ 2011 ທະນາຄານໂລກໄດ້ຍົກສະຖານະຂອງປະເທດລາວຂຶ້ນຈາກສະຖານະການເປັນປະເທດທີ່ມີລາຍໄດ້ຕ່ຳມາເປັນປະເທດທີ່ມີລາຍໄດ້ຕຳ່ປານກາງ.2 ການລົງທຶນຕ່າງປະເທດກໍ່ໄດ້ຂະຫຍາຍຕົວຢ່າງໄວວາ ແລະ ເປົ້າຫມາຍການພັດທະນາສະຫັດສະວັດຂອງປະເທດ (MDG) ກໍ່ມີຄວາມຄືບຫນ້າຢ່າງເຂັ້ມແຮງ. ຍ້ອນເຫດຜົນທີ່ວ່ານີ້ ອົງການ UNDP ໄດ້ຈັດປະເທດລາວໃຫ້ເປັນປະເທດທີ່ສົບຜົນສໍາເລັດຫຼາຍທີ່ສຸດເປັນອັນດັບທີ 6 ທີ່ມີການປັບປຸງ ແລະ ພັດທະນາຊັບພະຍາກອນມະນຸດໃນໄລຍະ 40 ປີທີ່ຜ່ານມາ.3
ຄຽງຄູ່ກັບຄວາມຄືບຫນ້າທາງເສດຖະກິດທີ່ກ່າວມານັ້ນ, ມັນກໍ່ຍັງມີຫລາຍເລື່ອງທີ່ຈະນຳມາສະເໜີໃຫ້ຮັບຮູ້ກ່ຽວກັບການພັດທະນາຢູ່ໃນ ສປປ ລາວ ນຳອີກ. ສິ່ງທີ່ກ່ຽວຂ້ອງນັ້ນກໍ່ແມ່ນເລື່ອງຂອງຄວາມບໍ່ເທົ່າທຽມໃນສັງຄົມທີ່ແຜ່ຂະຫຍາຍ, ຄວາມເຊື່ອມໂຊມຂອງສິ່ງແວດລ້ອມຢ່າງຮ້າຍແຮງ, ມີການລ່ວງລະເມີດສິດທິມະນຸດ, ມີການສໍ້ລາດບັງຫຼວງໃນຂະແຫນງການຂອງລັດ ແລະ ເອກະຊົນ, ອັດຕາການຕາຍຂອງແມ່ ແລະ ການຂາດສານອາຫານແມ່ນຍັງສູງ, ມີການເວນຄືນທີ່ດິນ, ບັງຄັບໃຫ້ປະຊາຊົນໃຫ້ຍົກຍ້າຍຖິ່ນຖານ ແລະ ກໍ່ມີຄວາມຂັດແຍ່ງກັບປະເທດເພື່ອບ້ານ ເນື່ອງຈາກບັນຫາການສ້າງເຄື່ອນໄຟຟ້າໃນແມ່ນຳ້ຂອງ.4 ສິ່ງທີ່ກ່າວມານັ້ນແມ່ນຕິດພັນກັບບັນຫາທີ່ຈະພາໃຫ້ເກີດຄວາມທຸກຍາກໃນຮູບແບບໃຫ່ມ ແລະ ສ້າງຊື່ສຽງໃນທາງລົບໃຫ້ແກ່ປະເທດຊາດ. Continue reading “ສປປ ລາວ ໃນປີ 2016: ການພັດທະນາແບບຍືນຍົງ ແລະ ວຽກງານຂອງທ່ານ ສົມບັດ ສົມພອນ”
ກອງປະຊຸມອົງການຈັດຕັ້ງທາງສັງຄົມອາຊຽນ ຫຼືກອງປະຊຸມພາກປະຊາສັງຄົມອາຊຽນ (ASCS/APF) ທີ່ຈັດຂຶ້ນແຕ່ລະປີ ແມ່ນການນຳສະເໜີແບບຢ່າງທີ່ຫຼາກຫຼາຍ ຂອງກຸ່ມອົງການຈັດຕັ້ງທາງສັງ ຄົມ ແລະຝ່າຍບຸກຄົນຂອງອາຊຽນ ທີ່ນຳເອົາສຽງ ແລະບັນຫາຂອງຕົນຂຶ້ນສູ່ຜູ້ນຳ ແລະນັກກົດໝາຍ ລະດັບພາກພື້ນ.
ໃນປີ 2014, ການພົບປະແມ່ນຈັດຢູ່ທີ່ກຸງຢ້າງກຸ້ງ, ປະເທດພະມ້າ, ໂດຍມີຜູ້ເຂົ້າຮ່ວມກວ່າ 3,000 ຄົນ. ກອງປະຊຸມລວມ 3 ບັ້ນ ແລະກອງປະຊຸມຖາມຕອບ 35 ບັ້ນ ມີນັກປາຖະກະຖາເກືອບ 200 ທ່ານ.
ໃນນີ້ ມີພຽງທ່ານດຽວຈາກ ສປປ ລາວ.
ກອງປະຊຸມ ປີ 2015 ໄດ້ຈັດຂຶ້ນໃນວັນທີ 20-24 ເມສາ ທີ່ກົວລາລຳເປີ, ປະເທດມາເລເຊຍ. ໂດຍມີ ຜູ້ເຂົ້າຮ່ວມກວ່າ 1,4000 ຄົນ, ການປະຊຸມເທື່ອນີ້ໄດ້ຈັດກອງປະຊຸມແລກປ່ຽນ 69 ບັ້ນ ໂດຍມີນັກ ປາຖະກະຖາ 250 ທ່ານ ເຂົ້າຮ່ວມແລກປ່ຽນແນວຄິດ ແລະການວິເຄາະຮ່ວມກັນ.
ອີກເທື່ອໜຶ່ງ, ມີພຽງຄົນລາວ 1 ທ່ານ ເທົ່ານັ້ນ.
ເຖິງແນວນັ້ນ ຫຼາຍຄົນກໍ່ຍັງເຊື່ອວ່າ ສປປ ລາວ ເໝາະສົມທີ່ຈະເປັນເຈົ້າພາບກອງປະຊຸມປີ 2016.
Voice of America: 24 ທັນວາ 2014
ບັນດານັກປົກປ້ອງສິດທິມະນຸດສາກົນຈາກ 82 ອົງການ ຮ່ວມກັນຮຽກຮ້ອງຕໍ່ລັດຖະບານອາຊ່ຽນ ເພື່ອໃຫ້ກົດດັນລັດຖະບານລາວ ຕໍ່ກໍລະນີທີ່ ທ່ານສົມບັດ ສົມພອນ ໄດ້ຫາຍຕົວໄປເປັນເວລາກວ່າ 2 ປີແລ້ວນັ້ນ.
ບັນດານັກເຄື່ອນໄຫວ ເພື່ອປົກປ້ອງສິດທິມະນຸດຂອງ 82 ອົງການຈາກທົ່ວໂລກ ໄດ້ຮ່ວມກັນລົງນາມໃນຖະແຫລງການ ທີ່ໄດ້ສົ່ງເຖິງບັນດາ ລັດຖະບານຂອງປະເທດ ສະມາຊິກ ໃນກຸ່ມອາຊ່ຽນຢ່າງເປັນທາງການ ເມື່ອວັນທີ 15 ທັນວາ 2014 ທີ່ຜ່ານມາ ຊຶ່ງເປັນວັນຄົບຮອບ 2 ປີ ຂອງການຫາຍຕົວໄປຢ່າງບໍ່ມີຮ່ອງຮອຍຂອງທ່ານສົມບັດ ສົມພອນ ນັກພັດທະນາລາວທີ່ດີເດັ່ນຂອງອາຊ່ຽນ.
ໂດຍຖະແຫລງການດັ່ງກ່າວ ໄດ້ຮຽກຮ້ອງຂໍໃຫ້ລັດຖະບານ ຂອງທຸກປະເທດໃນອາຊ່ຽນ ຈົ່ງໄດ້ຮ່ວມກັນດຳເນີນມາດຕະການກົດດັນ ລັດຖະບານລາວຕໍ່ກໍລະນີ ທີ່ໄດ້ມີການລະເມີດສິດທິມະນຸດໃນລາວ ຢ່າງຮຸນແຮງ ທັງຍັງບໍ່ໄດ້ດຳເນີນມາດຕະການ ຢ່າງຈິງຈັງໃນການສືບສວນຫາຄວາມຈິງ ແລະຕິດຕາມຫາທ່ານສົມບັດ ທີ່ຖືກຄວບຄຸມຕົວໄປຈາກດ່ານຕຳຫລວດແຫ່ງໜຶ່ງໃນນະຄອນຫລວງວຽງຈັນ ນັບແຕ່ຕອນແລງວັນທີ 15 ທັນວາ 2012 ເປັນຕົ້ນມາ ແລະຈົນເຖິງປັດຈຸບັນນີ້ ກໍຍັງຄົງບໍ່ຮູ້ຊະຕາກຳຂອງ ທ່ານສົມບັດ ແຕ່ຢ່າງໃດ. Continue reading “ບັນດາກຸ່ມປົກປ້ອງສິດທິມະນຸດສາກົນ ຮຽກຮ້ອງຕໍ່ ອາຊ່ຽນ ໃຫ້ກົດດັນລາວ ເລື້ອງທ່ານສົມບັດ”
International Federation for Human Rights: 17 December 2014
15 ທັນວາ 2014
ອົງການ ປົກປອ້ງ ສິດທິ ມະນຸດ ຣຽກຣອ້ງ ກູ່ມ ປະເທດເອຊຽນ ໃຫ້ ຢຸດຕິ ຄວາມ ງຽບສງັດ ເມີນເສີຍ ຕໍ່ ກໍຣະນີ ການ ຫາຍ ສາບສູນ ຂອງ ທ່ານ ສົມບັດ ສົມພອນ
ເນື່ອງ ໃນ ໂອກາດ ວັນ ຄົບຣອບ ສອງ ປີ ແຫ່ງ ການ ຫາຍ ສາບສູນ ຂອງ ທ່ານ ສົມບັດ ສົມພອນ, ຜູ້ນໍາ ດີເດັ່ນ ຂອງ ພາກປະຊາ ສັງຄົມ, ພວກ ຂ້າພະເຈົ້າ, ໝາຍ ມີ ອົງການ ຈັດຕັ້ງ ຂັ້ນ ທອ້ງຖີ່ນ ເອເຊັຍ ແລະ ນາໆ ຊາດ ດ້ານ ການ ປົກປອ້ງ ສິດທິ ມະນຸດ, ຂໍ ປະນາມ ຢ່າງ ແຫ່ງ ຕໍ່ ການປະຕິເສດ ສເມີ ມາ ຂອງ ທາງການ ສປປ ລາວ ໃນການ ໃຫ້ ຂໍ້ມູນ ກ່ຽວກັບ ຊາຕາກັມ ຂອງ ທ່ານ ສົມບັດ.
ການ ເມີນເສີຍ ແບບ ເຈດຕະນາ ຂອງ ລັຖະບານ ສປປ ລາວ ຕໍ່ ຊາຕາກັມ ຂອງ ທ່ານ ສົມບັດ ແມ່ນ ນະໂຍບາຍ ຍຸດທະສາດ ເພື່ອ ເຣັດໃຫ້ ການ ຫາຍ ສາບສູນ ແບບ ຄາດຕະກັມ ຢ່າງ ໂຫດຣ້າຍ ລາຍນີ້ ຖືກ ປັດເຂັ່ຍ ຫລົງລືມ ນັ້ນ ເອງ. ໜ້າເສັຽດາຍ ທີ່ ສຸດ ທີ່ ບັນດາ ປະເທດ ພາຄີ ເອຊຽນ ພາກັນ ງຽບສະງັດ ຕໍ່ ກໍຣະນີ ຂອງ ການ ຫາຍຕົວ ຂອງ ທ່ານ ສົມບັດ. ພວກ ຂ້າພະເຈົ້າ ເຫັນວ່າ ກູ່ມ ປະເທດ ເອຊຽນ, ພອ້ມດວ້ຍ ຄະນະ ກັມມາທິການ ດ້ານ ສິດທດ ມະນຸດ ຂອງ ອົງການ ເອຊຽນ, ຄວນຈະ ເຊົາ ມິດງຽບ ໃດ້ ແລ້ວ ໃນ ກໍຣະນີ ນີ້.
ແທນທີ່ ຈະ ບໍ່ ໃຫ້ ມີການ ແຊກແຊງ ກິດຈະການ ພາຍໃນ ຂອງ ແຕ່ລະ ປະເທດ ເອຊຽນ ນັ້ນ ກູ່ມ ປະເທດ ພາຄີ ຄວນຈະ ພາກັນ ເອົາ ຄວາມ ຣັບຜິດຊອບ ໃນ ນາມ ເປັນ ພາຄີ ຂອງ ປະຊາຄົມ ສາກົນ ໂດຍ ສະຫນັບສະຫນູນ ຫຼັກການ ບົ່ງໃວ້ ໃນ ກົດບັດ ສິດທິ ມະນຸດ ຂອງ ກູ່ມ 10 ປະເທດ ເອຊຽນ ວ່າ ຣັບຣູ້ ການ ສົ່ງເສີມ ແລະ ປົກປ້ອງ ສິດທິ ມະນຸດ ແລະ ພື້ນຖານ ຕ່າງໆ ຂອງ ສິດ ເສລີພາບ ແມ່ນ ເປົ້າໝາຍ ແລະ ອຸດົມການ ຂອງ ເອຊຽນ. Continue reading “ອົງການ ປົກປອ້ງ ສິດທິ ມະນຸດ ຣຽກຣອ້ງ ກູ່ມ ປະເທດເອຊຽນ ໃຫ້ ຢຸດຕິ ຄວາມ ງຽບສງັດ ເມີນເສີຍ ຕໍ່ ກໍຣະນີ ການ ຫາຍ ສາບສູນ ຂອງ ທ່ານ ສົມບັດ ສົມພອນ”